彭黯

彭黯，字道顯，號草亭，江西吉安府安福縣人，明朝政治人物。

生平 
治《易經》，行五，由國子生中式正德八年（1513年）癸酉科江西鄉試第十六名舉人，年三十七歲中式嘉靖二年（1523年）癸未科會試第一百五十名，第二甲第四十九名進士。授礼部祠祭司主事，历升光禄寺寺丞，十五年六月升本寺少卿，十九年十二月升南京太常寺少卿，丁忧归。二十四年四月服阕，起为太常寺少卿、提督四夷馆，二十五年正月升南京光禄寺卿，十月改北光禄寺卿，二十六年十一月升为都察院右佥都御史、巡抚山东，二十七年十二月升右副都御史、巡抚河南，二十八年十一月升刑部右侍郎，二十九年六月韃虜入犯京畿，兵部尚书丁汝夔、侍郎杨守谦以防御失事被杀，以刑部侍郎彭黯、左都御史屠侨、大理寺卿沈良才议狱迟缓，各杖四十，降级五等。三十年正月升兵部左侍郎、兼都察院右佥都御史、巡抚应天，三十二年十一月升南京工部尚书，三十三年二月被劾逮治，尋黜为民《明世宗肃皇帝实录卷之四百七》：嘉靖三十三年二月，巡按直隶御史孙慎劾奏新升南京工部尚书应天巡抚彭黯身居重任，不能出死力以捍地方，乃纵贼盘据南沙，杜门高卧。臣屡趣之进兵，黯不得已，一至太仓散千金以募勇士，日给廪饩，所糜又以千计，曾一矢未发，俄已退还南京矣。未几而工部尚书命下，黯不候交代，遂封其印绶寄之应天府，一切军务俱置不理，乐于脱一己之患害，而忍于视百姓之鱼肉，遂使诸贼侦知调度无人，东驰西突，杀掠不可胜计，乞重治以警人臣偷安避事者。疏入， 上怒，命锦衣卫械系至京鞫问之，寻黜为民。《江西通志》：彭黯字道显，安福人。嘉靖进士，抚河南时，河数徙故道为滩田没于王府，黯尽括之，官岁得数十万，顷之入以代虚税。㑹王联狱起，株连士大夫至数十人，黯委曲奏贷，多从末减。转兵部左侍郎、应天巡抚，㑹倭寇迫太仓，黯兼程往苏州，城门昼闭，即下令尽开诸门以纳奔溃，复制机宜为驱剿计，先后擒斩至千馀级。升南工部尚书，月馀寇复至，言者以先事咎黯，激上怒，罢为民吉州人文纪畧。

家族 
曾祖彭沂淵。祖父彭鈺。父彭如相。母劉氏。慈侍下。弟彭點。

 参考资料 

Category:安福人
A
Category:正德八年癸酉科江西鄉試舉人
Category:明朝禮部主事
Category:明朝光祿寺丞
Category:明朝光祿寺少卿
Category:南京太常寺少卿
Category:明朝太常寺少卿
Category:南京光祿寺卿
Category:明朝光祿寺卿
Category:明朝山東巡撫
Category:明朝河南巡撫
Category:明朝刑部右侍郎
Category:明朝應天巡撫
Category:南京工部尚書